בקשת המידע:
שלום
אני מבקש את נוהל או הנהלים של רשם הקבלנים במשרד השיכון עבור עונשים ואו הטלת סנקציות ואו כול פעולה שהיא על קבלן המבצע מקיים הפרות שיטתיות של חוקים והתקנות הבטיחות
בעבודה ואו חוק רישום קבלנים לעבודות הנדסה בנאיות, תשכ"ט, 1969 ואו תקנות רישום קבלנים (ערעור מהימנות והתנהגות בניגוד למקובל)התשמ"ט 1988-

[bookmark: _GoBack]תשובת המשרד:
דין בקשת המידע שהוגשה על ידך ביום 09/01/2022 להידחות מכח ס' 8(4) לחוק חופש המידע התשנ"ח-1998, המאפשר לרשות ציבורית לדחות בקשה לקבלת מידע במידה ו"המידע פורסם ועומד לרשות הציבור או לעיונו".

הליכים נגד קבלנים בנוגע להפעלת סמכות רשם הקבלנים לנקיטה באמצעי משמעת מתקיימים לפי סעיף 8א לחוק רישום קבלנים לעבודות הנדסה בנאיות תשכ"ט-1969 (להלן "החוק") 

ולפי תקנות רישום קבלנים לעבודות הנדסה בנאיות (ערעור מהימנות והתנהגות בניגוד למקובל) תשמ"ט-1988 (להלן "התקנות"). 

החוק והתקנות קובעים באילו מקרים מפעיל רשם הקבלנים את סמכותו לנקיטה באמצעי משמעת ואת חובת ההתייעצות בוועדה המייעצת לפני הפעלת הסמכות.

חוק רישום קבלנים והתקנות שתוקנו על פיו מפורסמים במאגרים משפטיים וגם באתר האינטרנט של 
משרד הבינוי והשיכון לציבור הרחב .

קישור לחוק רישום קבלנים לעבודות הנדסה בנאיות תשכ"ט-1969: https://main.knesset.gov.il/Activity/Legislation/Laws/Pages/LawPrimary.aspx?t=lawlaws&st=lawlaws&lawitemid=2001194

קישור לתקנות רישום קבלנים לעבודות הנדסה בנאיות (ערעור מהימנות והתנהגות בניגוד למקובל) תשמ"ט-1988: https://www.gov.il/BlobFolder/legalinfo/takanot_rishum_kablanim/he/law_13_moch.pdf

בברכה,

